system
Răspunde în limba română, în stilul Wikipedia, cat mai corect gramatical.
user
Ce date importante ai despre Etravă?
assistant
Prin etravă se înțelege o piesă, masivă din oțel turnat sau forjat, ori din tablă groasă roluită, constituind extremitatea prova a unei nave. Împreună cu chila și cu etamboul formează coloana osaturii longitudinale.

De etravă se îmbină stringherii de punte, stringherii de bordaj, precum și filele bordajului exterior.

Tipuri
Etrava poate fi: 
elansată (dreaptă): caracteristică navelor cu vele și iahturilor; face un unghi mare cu prova
cu pinten: s-a utilizat la veliere și la navele de război până la începutul secolului al XX-lea, ca mijloc de luptă; în prezent se mai întîlnește la unele nave de incendiu, pentru scufundarea prin pintenare a navelor incendiate, aflate în port sau radă, în cazul că incendiul nu se mai poate stinge.
bulb: realizează cel mai favorabil unghi al etravei, reducând substanțial rezistența la înaintare; a fost folosită pentru prima oară la nava SS Normandie

Navele de lemn au etrava din piese masive de lemn rezistent sau din piese îmbinate.

Bibliografie
Lexicon maritim englez-român, Ed. Științifică, București, 1971
Ilie Manole, Gh. Ionescu: Dicționar Marinăresc, Editura Albatros, București 1982

Elemente ale navelor
Termeni navali